UEFA Euro 2020

**Wimbakara Sépakbola Éropa UEFA 2020**, ketah kasengguh **UEFA Euro 2020** (magaya **UEFA EURO 2020**) utawi cutetné **Euro 2020**, dados édisi ka-16 saking Wimbakara Éropa UEFA, wimbakara internasional sépakbola nyabran petang warsa sané kaselenggarayang olih UEFA antuk tim nasional putra saking asosiasi pamiletné.

Antuk ngarayaang wanti warsa ka-60 Wimbakara Éropa, présidén UEFA Michel Platini nganikayang pinaka wimbakara punika pacang kaselenggarayang ring makidanf negara dados acara acepok sané "romantis", antuk 11 kota ring 11 negara UEFA soang-soang nyadiayang genah antuk wimbakara puniki, manadosang wimbakara internasional senior kaping kalih ring lelintihan sesampun Piala Asia AFC 2007 sané ngelah langkung saking kalih negara sané dados tuan umah sinarengan.

Jayanti ungkur Portugal, sané dados jayanti UEFA Euro 2016 ring Prancis, gugur ring babak 16 ageng olih Bélgia. Itali ngamenangang gelar Wimbakara Éropa kaping kalih ipun antuk ngalahang Inggris saking adu penalti ring final sesampun nyampih 1-1 sesampun palantangan galah. Kamenangan punika tepat ipun ring pikélingab 39 warsa kamenangan Itali ring Final Piala Jagat FIFA 1982 pantaraning Jerman Kauh.

Wimbakara puniki sujatiné kamargiang riantara tanggal 12 Juni lan 12 Juli 2020. Santukan pandemi COVID-19 ring Éropa ring warsa nika, wimbakara nika katunda ngantos Juni lan Juli 2021, antuk tetep nganggén parinama UEFA Éuro 2020 lan genah panyelenggaraané. Tiosan parerem khusus kakait COVID-19, UEFA taler ngalugra kalih pagentosan pemain wewehan lan nerapang vidéo asistén wasit (VAR) antuk kapertamané.

Pamahbahné, wénten 13 genah sané kapilih antuk wimbakara punika sakéwanten ialih salanturné kawangdé. Brussels kawangdé ring sasih Désémber 2017 sesampun Eurostadium ring kota nika kagedinin, sapunika Dublin kacorét ring April 2021 santukan nénten wénten jaminan pamiarsa prasida rauh. Spanyol ring pamahbahné ngaptiang nganggén Bilbao dados genah tuan umah sakéwanten kagentosin olih Sevilla mangda prasida wénten pamiarsa ring laga. UEFA milih Stadio Olimpico ring Roma antuk dados tuan umah laga pambuka riantara Italia lan Turki, sapunika Stadion Wémbley ring London kapilih dados genah semifinal lan final antuk kaping kalihné, nyarengin wimbakara 1996 ring stadion sujati antuk parinama sané pateh. Wimbakara niki katampi becik olih para panggemar lan komentator, antuk gol pinih akéh per laga ring Wimbakara Éropa saking kakenalangné babak panyisihan grup, tur wantah kalih laga tanpa gol. Gaya wasit taler kapuji, antuk pawigunan VAR sané konservatif lan pangambilan kaputusan sané gelis ring lapangan.

## Genah


Sawilang kota nyelenggara tiga laga panyisihan grup lan alaga ring babak 16 ageng utawi prapat final, siosan Saint Petersburg, sané dados tuan umah nem laga panyisihan grup, lan London sané dados tuan umah kalih laga ring babak 16 ageng. Alokasi laga antuk solas stadion inggih punika sekadi niki:
* **Babak grup, babak 16 ageng, semifinal lan final:** London (Inggris)
* **Babak grup lan prapat final:** Baku (Azerbaijan), München (Jerman), Roma (Itali), Saint Petersburg (Rusia)
* **Panyisihan grup lan babak 16 ageng:** Amsterdam (Belanda), Bukarés (Rumania), Budapest (Hungaria), Kopenhagen (Dénmark), Glasgow (Skotlandia), Sevilla (Spanyol)

## Pustaka